cyanic-selkie/wikianc huggingface dataset:
Speed Racer: The Videogame
Τρόπος παιχνιδιού
Κάθε έκδοση του παιχνιδιού έχει τη δική του μοναδική μέθοδο ελέγχου. Η έκδοση του PlayStation 2 χρησιμοποιεί μια τυπική ρύθμιση ελέγχου όπου τα κουμπιά χρησιμοποιούνται για οδήγηση και επίθεση, ενώ το Nintendo DS χρησιμοποιεί τη γραφίδα σε συνδυασμό με την οθόνη αφής. Η έκδοση Wii μπορεί να ελεγχθεί κρατώντας το Wii τηλεχειριστήριο πλευρικά και επίσης με το περιφερειακό Wii Wheel ελέγχεται έναν συνδυασμό πλήκτρων εισόδου και κίνησης κουμπιών. Υπάρχουν συνολικά 20 χαρακτήρες που επιλέγονται από την ταινία στο παιχνίδι (25 στην έκδοση PlayStation 2), ο κάθε χαρακτήρας έχει το μοναδικό του όχημα. Και επίσης κάθε χαρακτήρας έχει δικό του συγκεκριμένο αντίπαλο, ο οποίος αν ο παίκτης τον καταστρέψει ή τον αποτελειώσει πριν τον αγώνα, παίρνει επιπλέον πόντους. Για παράδειγμα ο αντίπαλος του Speed ​​Racer είναι ο Jack "Cannonball" Taylor. Σε ορισμένες λειτουργίες παιχνιδιού οι παίκτες μπορούν να μπουν σε συμμαχίες με άλλους δρομείς οι οποίοι θα προσπαθήσουν να παρεμβαίνουν τον αντίπαλο του παίκτη. Η εκτέλεση του "car-fu" στους συμμάχους θα τιμωρήσει τον παίκτη. Το αυτοκίνητο κάθε χαρακτήρα έχει διαφορετικά στατιστικά στοιχεία εκ των οποίων είναι συνολικά 4.
Μουσική
Το αρχικό μουσικό ηχητικό σήμα του βιντεοπαιχνιδιού Speed ​​Racer δημιουργήθηκε από την Ουίνιφρεντ Φίλιπς και παράχθηκε από την Ουίνι Ουόλντρον. Έχει πάρει θετικές αξιολογήσεις.
Υποδοχή
Η έκδοση DS έλαβε θετικές κριτικές, ενώ οι εκδόσεις του PlayStation 2 και Wii έλαβαν "μεσαίες" αναθεωρήσεις σύμφωνα με την Metacritic. Στην Ιαπωνία, η Famitsu του έδωσε βαθμολογία πέντε, επτά και δύο εξάρια για την έκδοση DS.
Εξωτερικοί σύνδεσμοι
Κατηγορία:Βιντεοπαιχνίδια του 2008 Κατηγορία:Βιντεοπαιχνίδια για κινητά Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Wii Κατηγορία:Βιντεοπαιχνίδια του Nintendo DS Κατηγορία:Βιντεοπαιχνίδια αγώνων Κατηγορία:Βιντεοπαιχνίδια ανεπτυγμένα στη Νέα Ζηλανδία Κατηγορία:Βιντεοπαιχνίδια Speed Racer Κατηγορία:Βιντεοπαιχνίδια βασισμένα από την Village Roadshow Pictures Κατηγορία:Βιντεοπαιχνίδια βασισμένα από την Λίλι Γουατσόφσκι Κατηγορία:Βιντεοπαιχνίδια ανεπτυγμένα στη Κίνα Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Βιντεοπαιχνίδια της Warner Bros. Interactive Entertainment
Κούρος (Εθνικό Αρχαιολογικό Μουσείο, αρ. 4890)
Ο κούρος που φιλοξενείται στο Εθνικό Αρχαιολογικό Μουσείο με αριθμό 4890 είναι αρχαίο Ελληνικό γλυπτό που βρέθηκε το 1972 από τον Ευθύμιο Μαστροκώστα στη Μερέντα της Αττικής στον αρχαιολογικό χώρο του δήμου Μυρρινούντος.
Περιγραφή
Είναι από Πάριο μάρμαρο. Διατηρείται σε καλή κατάσταση. Λείπουν τα πόδια, το δεξί χέρι και η βάλανος του πέους. Οι βραχίονες είχαν σπάσει στα μπράτσα και στους καρπούς, και έχουν κολληθεί ξανά στη θέση τους. Παρουσιάζει έναν γυμνό έφηβο στην χαρακτηριστική για την εποχή στάση, να βηματίζει με το αριστερό πόδι μπροστά. Οι βραχίονες κρέμονται σε φυσική κάθετη στάση με ελαφρώς λυγισμένο τον αγκώνα και τα χέρια κλειστά με τον αντίχειρα μπροστά. Η κόμη είναι λεπτομερώς επεξεργασμένη και διακοσμεί το κούτελο με μεγάλες κοχλιόμορφες μπούκλες, ενώ αστραγαλόσχημοι πλόκαμοι πέφτουν μέχρι πίσω από τους ώμους. Ένα διάδημα στολίζει το κεφάλι. Από τα υπολείμματα ζωγραφικής που διακρίνονται αμυδρά συμπεραίνουμε ότι το άγαλμα ή μέρος αυτού ήταν ζωγραφισμένο με έντονα χρώματα στα μαλλιά, τα φρύδια, τις θηλές και την ήβη, ενώ στο λαιμό ήταν ζωγραφισμένο μια αλυσίδα κολιέ.
Ιστορική τοποθέτηση
Ο κούρος ήταν ταφικό άγαλμα. Βρέθηκε μαζί με την κόρη Φρασίκλεια, και πιστεύεται ότι ήταν έργο του Αριστίωνα από την Πάρο. Χρονολογείται μεταξύ 540 και 530 π.Χ.
Πηγές
Κατηγορία:Κούροι Κατηγορία:Εθνικό Αρχαιολογικό Μουσείο Κατηγορία:Αρχαιολογικά ευρήματα στην Αττική
Τσαξιράξι
Η Τσαξιράξι (ισπανικά: Chaxiraxi) στην Μυθολογία των Γουάντσε ήταν η θεά μητέρα, που ταυτίστηκε μετέπειτα από τους Γουάντσε με την εικόνα της Παναγίας της Κανδελάριας, προστάτιδας των Κανάριων Νήσων.
Η αρχική εικόνα της Παναγίας βρέθηκε στα νοτιοανατολικά της Τενερίφης το 1390 από δυο βοσκούς Γουάντσε. Η γιορτή της συγκομιδής ήταν αφιερωμένη στην Τσαξιράξι. Πιστεύεται ότι η λατρεία σχετίζεται με την ενσωμάτωση στο δέκατο έκτο αιώνα μιας καθολικής αφοσίωσης στο αστέρι Κάνωπος από τον αρχαίο πολιτισμό Γουάντσε που υπήρχε πριν από την άφιξη των Ευρωπαίων.
Εξωτερικοί σύνδεσμοι
Κατηγορία:Μυθολογία των Γουάντσε
Cum hoc ergo propter hoc
Η συσχέτιση συνεπάγεται αιτιακότητα, ή αλλιώς cum hoc ergo propter hoc, που στα λατινικά σημαίνει «μαζί με αυτό, άρα εξαιτίας του», αποτελεί λογική πλάνη, η οποία αποβλέπει στο να πείσει ότι δύο συμβάντα που λαβαίνουν χώρα ταυτόχρονα αποτελούν επίσης αιτία και αποτέλεσμα (το ένα του άλλου). Αυτή η πλάνη ονομάζεται επίσης και «πλάνη της ψευδούς αιτίας».
Για παράδειγμα:
Οποιοδήποτε επιχείρημα κινείται σε αυτές τις γραμμές, αποτελεί παράδειγμα ψευδούς κατηγορικού συλλογισμού. Αφενός παρατηρείται ότι η πλάνη αγνοεί την πιθανότητα ο συσχετισμός να μην είναι παρά απλή σύμπτωση. Αφετέρου, εξίσου ψευδή θα είναι παραδείγματα με ισχυρότερους συσχετισμούς. Εάν η βρώση της σοκολάτας και η ακμή παρουσίαζαν ισχυρούς διαπολιτισμικούς συσχετισμούς και μάλιστα αυτοί οι συσχετισμοί παρέμεναν έγκυροι για δεκαετίες ή αιώνες, τότε πολύ πιθανόν να μην πρόκειται για σύμπτωση. Σε αυτήν την περίπτωση, η πλάνη αγνοεί την πιθανότητα να υπάρχει μία κοινή αιτία τόσο για την κατανάλωση σοκολάτας, όσο και για την παρουσία της ακμής.
Ένας επιπρόσθετος παράγοντας που θα πρέπει να ληφθεί υπόψη είναι η απουσία κάποιου γνωστού μηχανισμού ο οποίος να εξηγεί πώς το πρώτο συμβάν προκαλεί το δεύτερο. Στο παραπάνω παράδειγμα, εάν η σοκολάτα περιέχει μεγάλη ποσότητα κορεσμένων λιπών ή λιπαρών οξέων και εάν έχει αποδειχτεί ότι αυτά έχουν την ικανότητα να αποφράσσουν τους πόρους προκαλώντας ακμή, τότε ο συσχετισμός μεταξύ της σοκολάτας και της ακμής γίνεται πιο πιστευτός. Αντίθετο παράδειγμα αποτελεί η αστρολογία, όπου δεν υφίσταται κανένας γνωστός πειστικός μηχανισμός που να εξηγεί γιατί η προσωπικότητα του καθενός να επηρεάζεται από την θέση των άστρων. Ασφαλώς, η απουσία ενός γνωστού μηχανισμού δεν προεξοφλεί την πιθανότητα ενός «άγνωστου μηχανισμού».
Στον φυσικό κόσμο, προκειμένου ένα συμβάν να αποτελεί την αιτία κάποιου άλλου, θα πρέπει να λαμβάνει χώρα πρώτο. Σε ορισμένες περιπτώσεις, το προηγούμενο συμβάν μπορεί να λαμβάνει χώρα στιγμιαία πριν το αποτέλεσμά του, ή και να συνεχίζει να υφίσταται ακόμη και μετά το αποτέλεσμα, ώστε να λέγεται ότι τα δύο συμβάντα λαμβάνουν χώρα ταυτοχρόνως. Ωστόσο, το προηγούμενο συμβάν είναι φύσει και θέσει αδύνατον να λαμβάνει χώρα μετά το αποτέλεσμα. Για παράδειγμα, δεν μπορεί να λεχθεί ότι μία τρέχουσα αύξηση του πληθυσμού προκάλεσε μία έκρηξη γεννητικότητας πριν από κάποια χρόνια.
Άλλο παράδειγμα:
Το άνω παράδειγμα εμπίπτει στην πλάνη cum hoc ergo propter hoc, διότι στην πραγματικότητα η αύξηση της θερμοκρασίας είναι αυτή που αυξάνει τόσο τα επίπεδα της εγκληματικότητας (προφανώς με το να καθιστά τους ανθρώπους ευερέθιστους), όσο και τις πωλήσεις παγωτού.
Μία επιπλέον παρατήρηση δείχνει ότι η φορά της αιτίασης είναι εσφαλμένη.
Αυτές οι προτάσεις θα μπορούσαν κάλλιστα να είναι αντεστραμμένες: η αύξηση της εγκληματικότητας μπορεί να οδηγήσει σε αυξημένη οπλοκατοχή από μέρους των πολιτών οι οποίοι δεν νιώθουν αρκετά ασφαλείς. Βλέπε εσφαλμένη φορά.
Χιουμοριστικό παράδειγμα
Ένα χιουμοριστικό παράδειγμα αυτής της πλάνης εμφανίστηκε στο επεισόδιο των Σίμπσονς, "Much Apu About Nothing". Η πόλη είχε ξοδέψει πολλά χρήματα για να δημιουργήσει μία περίπλοκη "περιπολία αρκούδων" ως αντίδραση στην θέαση μίας μόνο αρκούδας μία εβδομάδα πριν και την υπερβολική αντίδραση των πολιτών.
''Χόμερ: Ούτε μία αρκούδα. Η περιπολία δουλεύει ρολόι!''
Λίζα: Αυτό που λες δεν στέκει, μπαμπά.
Homer: [μη κατανοώντας] Ευχαριστώ, γλυκιά μου.
Λίζα: [σηκώνει μία πέτρα] Με τη λογική σου, θα μπορούσα να ισχυριστώ ότι αυτή η πέτρα απομακρύνει τις τίγρεις.
''Χόμερ: [σκεπτικός] Χμμ. Πώς δουλεύει;''
Λίζα: Δε δουλεύει.
Χόμερ:[μη κατανοώντας] Εεε...
Λίζα: Είναι απλά μία χαζή πέτρα!
Χόμερ: [προτρεπτικά] Ναι...
''Λίζα: Μα δε βλέπω καμία τίγρη εδώ... ε;''
Χόμερ: [παύση] Λίζα, θέλω να αγοράσω την πέτρα σου.
Εξωτερικοί σύνδεσμοι
Κατηγορία:Λατινικές φράσεις Κατηγορία:Λογική πλάνη
Χριστόφορος Νέζερ (στρατιωτικός)
Ο Χριστόφορος Νέζερ (γερμ. Christoph Neeser) (1808-1883) ήταν Βαυαρός αξιωματικός (υπολοχαγός).
Βιογραφία
Έγραψε απομνημονεύματα με τον τίτλο Τα πρώτα έτη της ιδρύσεως του Ελληνικού Βασιλείου.
Ο Νέζερ παντρεύτηκε δύο φορές με Ελληνίδες και απέκτησε 26 παιδιά. Εγγόνια του ήταν η Μαρίκα Νέζερ, ο αδερφός της, Χριστόφορος Νέζερ και ο ξάδερφος της, Χριστόφορος Νέζερ. Ο ηθοποιός Γιώργος Πυρπασόπουλος είναι εγγονός της εξ αγχιστείας αδελφής της εγγονής του Μαρίκας.
Πηγές
Κατηγορία:Βαυαροί
Εθνική Οδός 56α (Ελλάδα)
Η Εθνική Οδός 56α (ΕΟ56α) είναι εθνική οδός στο λεκανοπέδιο Αττικής. Ξεκινάει από τον Σκαραμαγκά και διασχίζοντας τον Πειραιά καταλήγει στο Παλαιό Φάληρο. Μεγάλο μέρος της αποτελείται από τη Λεωφόρο Ποσειδώνος και σε μεγάλο μήκος έχει διατομή αυτοκινητοδρόμου.
Λεωφόρος Σχιστού - Σκαραμαγκά (Εθνικής Αντιστάσεως)
Η Εθνική Οδός 56α στο τμήμα μεταξύ του Ανισόπεδου Κόμβου με την Εθνική Οδό 8α και του ισόπεδου κόμβου με τη Λεωφόρο Πέτρου Ράλλη (Σαλαμίνος) ήταν κατασκευασμένη με διατομή οδού ταχείας κυκλοφορίας (1 λωρίδα ανά κατεύθυνση σε επαφή) και ασφαλτικό οδόστρωμα με εξαίρεση τα πρώτα 3 χιλιόμετρα της οδού που κατασκευάσθηκαν από σκυρόδεμα. Το μήκος της ήταν 6,9 χιλιόμετρα και το πλάτος της οδού με τα ερείσματα αυτής ήταν 10,60 μέτρα. Το κόστος κατασκευής της οδού ανήλθε σε 24.100.000 δραχμές εξαιρουμένης της δαπάνης κατασκευής του οδοστρώματος από σκυροδέματος μήκους 3.000 μέτρων). Κατά την περίοδο 1983-86 ανακατασκευάζεται από την εταιρεία ΚΑΣΤΩΡ Α.Τ.Ε. η Λεωφόρος Σχιστού - Σκαραμαγκά σε μήκος 3 χιλιομέτρων. Τα έργα αφορούν διπλασιασμό του οδοστρώματος και διαμόρφωση με δύο (2) λωρίδες κυκλοφορίας ανά κατεύθυνση συν μία λωρίδα ανωφερείας και κεντρική νησίδα και ισόπεδες διασταυρώσεις εκτός από μία κοντά στο Πέραμα όπου κατασκευάσθηκε ανισόπεδος κόμβος για τη σύνδεση της με την Περιφερειακή Οδό Λιμένος Πειραιώς στα όρια του Δήμου Περάματος.
Περιφερειακή Οδός Δραπετσώνος
Ξεκινά από την οδό Ακτής Ιωνίας και απολήγει στη διασταύρωση της με την διπλής κατεύθυνσης οδό Κόνωνος. Αποτελείται από 6 υποτμήματα:
Ανισόπεδοι Κόμβοι στον Σκαραμαγκά
Πρόκειται για ένα από τα σημαντικότερα οδικά έργα για όλη την Αττική και ειδικά για την κίνηση της Εθνικής οδού 8α από τον Πειραιά και την Λεωφόρο Αθηνών. Ο προϋπολογισμός του έργου είναι 47.853.499 ευρώ. Το έργο είναι από τα πλέον απαραίτητο για την περιοχή καθώς το φαινόμενο της κυκλοφοριακής συμφόρησης στη Λεωφόρο Σχιστού και την Λεωφόρο Αθηνών στην περιοχή του Σκαραμαγκά τείνει να γίνει καθημερινό φαινόμενο. Ο ένας ανισόπεδος κόμβος που υπάρχει και συνδέει την Λεωφόρο Σχιστού με την Εθνική Οδό δεν μπορεί να χειριστεί την σημερινή κίνηση και η κατασκευή νέου θα λύσει το σημερινό πρόβλημα. Τα χαρακτηριστικά του έργου είναι:
Υπογειοποίηση Λεωφόρου Ποσειδώνος
Η υπογειοποίηση της λεώφορου προτάθηκε από τον Ρέντσο Πιάνο στην μελέτη του για την ανάπλαση του φαληρικού όρμου. Το όραμα της μελέτης είναι η σύνδεση της πόλης (Καλλιθέα, Μοσχάτο, Νέο Φάληρο) με τη θάλασσα, μια σχέση που έχει διαρραγεί από τη δημιουργία της Λεωφόρου Ποσειδώνος και της συνεχούς κάλυψης των ακτών. Για τον λόγο αυτό, το μεγαλύτερο τεχνικό έργο που περιλαμβάνει είναι η μετακίνηση της λεωφόρου Ποσειδώνος προς τη θάλασσα και η πλήρης υπογειοποίησή της. Οι πέντε κάθετοι δρόμοι θα εκτείνονται προς τη θάλασσα ως πεζόδρομοι και θα καταλήγουν σε προκυμαίες.
Πηγές
56α 56α Κατηγορία:Δρόμοι της Αθήνας
Bell Canada
Η Bell Canada (συνήθως αναφέρεται ως Bell) είναι καναδική εταιρεία τηλεπικοινωνιών με έδρα την 1 Carrefour Alexander-Graham-Bell στο Μόντρεαλ του Κεμπέκ του Καναδά. Είναι αρμόδιος τοπικός φορέας διαβίβασης στις επαρχίες του Οντάριο και του Κεμπέκ και ως εκ τούτου, ήταν ιδρυτικό μέλος της Stentor Alliance. Αποτελεί επίσης ανταγωνιστικό τοπικό φορέα διαβίβασης για εταιρικούς πελάτες στις δυτικές επαρχίες.
Η θυγατρική της, η Bell Aliant, παρέχει υπηρεσίες στις Ατλαντικές επαρχίες. Παρέχει υπηρεσίες κινητής τηλεφωνίας μέσω της θυγατρικής της Bell Mobility (συμπεριλαμβανομένης της ατομικής επωνυμίας Virgin Mobile Canada) και τηλεόρασης μέσω των θυγατρικών της Bell Satellite TV (απευθείας δορυφορική μετάδοση) και της Bell Fibe TV (IPTV).
Οι κύριοι ανταγωνιστές της Bell Canada είναι οι Rogers Communications στο Οντάριο, η Telus και η Shaw Communications στον Δυτικό Καναδά, η Quebecor (Videotron) και η Telus στο Κεμπέκ. Η εταιρεία εξυπηρετεί πάνω από 13 εκατομμύρια τηλεφωνικές γραμμές και εδρεύει στο συγκρότημα Campus Bell στο Μόντρεαλ.
Η Bell Canada είναι ένα από τα κύρια περιουσιακά στοιχεία της μητρικής εταιρείας BCE Inc., παλαιότερα γνωστή ως Bell Canada Enterprises. Εκτός από τις τηλεπικοινωνιακές ιδιοκτησίες της Bell Canada, η BCE κατέχει επίσης την Bell Media (η οποία εκμεταλλεύεται ακίνητα μέσων μαζικής ενημέρωσης, συμπεριλαμβανομένου του εθνικού τηλεοπτικού δικτύου CTV) και κατέχει σημαντικά ενδιαφέροντα στο σύλλογο χόκεϊ επί πάγου Montreal Canadiens και στο Maple Leaf Sports & Entertainment, ιδιοκτήτη πολλών επαγγελματικών σειρών αθλητικών του Τορόντο. Η BCE ταξινομήθηκε ως 262η στην έκδοση του 2011 της λίστας Forbes Global 2000.
Εξωτερικοί σύνδεσμοι
Κατηγορία:Τηλεπικοινωνιακές επιχειρήσεις του Καναδά
Οίαγρος
Στην ελληνική μυθολογία με το όνομα Οίαγρος είναι γνωστός ο κατά μία εκδοχή πατέρας του Ορφέα και του Λίνου, σε κάποια ασθενέστερη εκδοχή και του Μαρσύα. Ο Οίαγρος αναφέρεται από τους μυθογράφους ως ποτάμιος θεός, γιος του θεού Άρη ή του Πιέρου ή του Χάροπα και βασιλιάς των Ηδωνών της Θράκης (ως διάδοχος του Χάροπα). Ως σύζυγος του Οιάγρου μνημονεύεται μία από τις Μούσες: η Καλλιόπη, η Πολυμνία ή η Κλειώ. Ο Οίαγρος περιγράφεται και ως «Θράκας θεός του κρασιού που καταγόταν από τον Άτλαντα».
Παραπομπές
Οιαγρος Οιαγρος
Ο Ιούδας και ο Μαύρος Μεσσίας
Το Ο Ιούδας και ο Μαύρος Μεσσίας (αγγλικά: Judas and the Black Messiah) είναι ο τίτλος αμερικανικής δραματικής βιογραφικής αστυνομικής ταινίας του 2021. Η ταινία εστιάζει στην προδοσία του Φρεντ Χάμπτον, αντιπροέδρου του Κόμματος Μαύρων Πανθήρων και υπευθύνου του παραρτήματος του κόμματος στο Σικάγο, από τον Γουίλιαμ Ο΄ Νιλ, έναν πράκτορα του FBI. Τη σκηνοθεσία της ταινίας ανέλαβε ο Σάκα Κινγκ, ο οποίος συνέγγραψε το σενάριό της ταινίας μαζί με τον Γουιλ Μπέρσον, οι οποίοι βασίστηκαν σε ιστορία των Κένι Λούκας και Κιθ Λούκας.
Η ταινία έκανε πρεμιέρα στις 1η Φεβρουαρίου του 2021 στο Φεστιβάλ Κινηματογράφου Σάντανς και κυκλοφόρησε ευρέως στους κινηματογράφους των ΗΠΑ στις 12 Φεβρουαρίου του ίδιου έτους, ενώ κυκλοφόρησε ταυτόγχρονα και στο HBO Max. Έλαβε θετικές κυρίως κριτικές και κέρδισε διάφορα βραβεία. Στην 93η Απονομή των Βραβείων Όσκαρ, η ταινία προτάθηκε για έξι βραβεία, ανάμεσα σε αυτά και αυτό της Καλύτερης ταινίας και τελικά κέρδισε αυτό του Καλύτερου Πρωτότυπου Τραγουδιού («Fight for You») και αυτό του Β' Ανδρικού Ρόλου για τον Ντάνιελ Καλούγια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2021 Κατηγορία:Αμερικανικές πολιτικές δραματικές ταινίες Κατηγορία:Αμερικανικές δραματικές ταινίες Κατηγορία:Αμερικανικές βιογραφικές ταινίες Κατηγορία:Αμερικανικές αστυνομικές θρίλερ ταινίες Κατηγορία:Ταινίες που επηρεάστηκαν από την πανδημία COVID-19 Κατηγορία:Streaming ταινίες Κατηγορία:Ταινίες που κέρδισαν Όσκαρ Καλύτερου Πρωτότυπου Τραγουδιού Κατηγορία:Ταινίες με ηθοποιό που κέρδισε Όσκαρ Β' Ανδρικού Ρόλου Κατηγορία:Ταινίες παραγωγής Warner Bros.
Επαρχία Κουρσίμ
Η επαρχία Κουρσίμ (Күршім ауданы) είναι επαρχία στην περιφέρεια Ανατολικού Καζακστάν στο ανατολικό Καζακστάν. Το διοικητικό κέντρο είναι το Κουρσίμ. Πληθυσμός: 29,476 (εκτίμηση 2013) 31,967 (απογραφή 2009) 45,057 (απογραφή 1999).
Παραπομπές
Κουρσιμ
Σαραγόσσα (επαρχία)
Η Σαραγόσσα ή Σαραγόσα (Zaragoza, προφέρεται Θαραγόθα) είναι μια επαρχία της βόρειας Ισπανίας, στο κεντρικό τμήμα της αυτόνομης κοινότητας της Αραγωνίας. Συνορεύει με τις επαρχίες Λιέιδα, Ταρραγόνα, Τερουέλ, Γουαδαλαχάρα, Σόρια, Λα Ριόχα, Ναβάρρα, και Ουέσκα.
Η πρωτεύουσα της είναι η Σαραγόσα, η οποία είναι επίσης πρωτεύουσα της αυτόνομης κοινότητας. Άλλες πόλεις στην επαρχία της Σαραγόσας περιλαμβάνουν την Καλαταγιούδ.
Εξωτερικοί σύνδεσμοι
Κατηγορία:Επαρχίες της Ισπανίας Κατηγορία:Αραγωνία
Δημήτριος Σωτηριάδης
Ο Δημήτριος Σωτηριάδης ήταν Έλληνας ευεργέτης.
Βιογραφία
Γεννήθηκε στην Πάτρα και ήταν γιος σταφιδεμπόρου. Είχε εκλεγεί πολλές φορές δημοτικός σύμβουλος και πρόεδρος του δημοτικού συμβουλίου. Πέθανε στη Γενεύη στις 19 Ιουλίου 1904 και η σορός του μεταφέρθηκε και κηδεύτηκε στην Πάτρα. Ήταν πολύ γενναιόδωρος και βοηθούσε τους φτωχούς της πόλης, αλλά συνέδραμε και σε κοινωφελή έργα.
Το 1899 έχτισε και δώρισε στον Δήμο Πατρέων το κτίριο του Δημοτικού βρεφοκομείου, ενώ το 1900 ίδρυσε το Άσυλο φρενοβλαβών και την ίδια χρονιά κληροδότησε 50.000 δρχ για να προικίζονται με τους τόκους άπορα κορίτσια.
Πηγές
Κατηγορία:Έλληνες ευεργέτες Κατηγορία:Δημοτικοί Σύμβουλοι ανά την Ελλάδα
Πόλυβος της Σικυώνας
Πηγές
Κατηγορία:Παιδιά του Ερμή Κατηγορία:Βασιλείς της ελληνικής μυθολογίας
Γκέι χωριό
thumb|Η γκέι γειτονιά κατά μήκος της Οδού Κάστρο είναι ένα σημαντικό κέντρο του ομοφυλόφιλου κινήματος και του πολιτικού ακτιβισμού. Γκέι χωριό ή γκέι γειτονιά ονομάζεται μια γεωγραφική περιοχή με γενικώς αναγνωρισμένα σύνορα, στην οποία κατοικούν ή συχνάζουν πολλά άτομα που χαρακτηρίζονται ως λεσβίες, γκέι, αμφιφυλόφιλοι, διεμφυλικοί, κλπ. (ΛΟΑΤ). Τα γκέι χωριά συχνά περιέχουν μια σειρά από χώρους για ομοφυλόφιλους, όπως γκέι μπαρ και παμπ, νυχτερινά κέντρα, λουτρά, εστιατόρια, μπουτίκ και βιβλιοπωλεία.
Τέτοιες περιοχές μπορεί να αντιπροσωπεύουν μια όαση φιλική προς τους ΛΟΑΤ σε μια κατά τα άλλα εχθρική πόλη, ή μπορεί απλά να έχουν υψηλή συγκέντρωση ομοφυλόφιλων κατοίκων και επιχειρήσεων. Όπως και άλλες αστικοποιημένες ομάδες, ορισμένα ΛΟΑΤ άτομα κατάφεραν να χρησιμοποιήσουν τους χώρους τους ως έναν τρόπο να αντανακλούν την πολιτιστική τους αξία και να εξυπηρετήσουν τις ειδικές ανάγκες των ατόμων σε σχέση με την κοινωνία γενικότερα.
Παραπομπές
Κατηγορία:ΛΟΑΤ πολιτισμός
Απόλλων του Μπελβεντέρε
thumb|right|250px|Απόλλων του Μπελβεντέρε
Ο Απόλλων του Μπελβεντέρε είναι αρχαίο Ρωμαϊκό αντίγραφο της εποχής του Αδριανού ενός χάλκινου πρωτοτύπου του 4ου αιώνα π.Χ., πιθανώς του γλύπτη Λεωχάρη, ο οποίος είναι γνωστός για την εργασία του στο Μαυσωλείο της Αλικαρνασσού. Θεωρείται από τα τελειότερα έργα τέχνης της αρχαιότητας και έχει επηρεάσει βαθύτατα την ευρωπαϊκή τέχνη. Το άγαλμα βρίσκεται σήμερα στα Μουσεία Βατικανού.
Περιγραφή
αριστερά|χωρίς-πλαίσιο|407x407εσ|Απόλλων του Μπελβεντέρε Το άγαλμα έχει ύψος 2,24 μ και είναι φτιαγμένο από μάρμαρο Καράρας. Απεικονίζει τον Απόλλωνα να σκοτώνει τον Πύθωνα. Κρατάει το τόξο με το αριστερό του χέρι, ενώ έχει μόλις αφήσει το βέλος να φύγει και το δεξί χέρι αρχίζει να χαλαρώνει. Ο Απόλλωνας φοράει μόνο μια χλαμύδα, η οποία συγκρατιέται στο δεξί ώμο, καλύπτει τμήμα της πλάτης του και πέφτει πάνω στο αριστερό του χέρι.
Επιρροή στις τέχνες
Ο Απόλλων του Μπελβεντέρε βρέθηκε το 1489 κοντά στη Ρώμη σε ιδιοκτησία του καρδινάλιου Τζουλάνο ντέλα Ροβέρε, του μετέπειτα Πάπα Ιούλιου Β΄. Μεταφέρθηκε στο Κορτίλε ντελ Μπελβεντέρε από όπου πήρε και το όνομά του. Μετά την τοποθέτησή του εκεί το άγαλμα έγινε ευρέως γνωστό επειδή θεωρήθηκε ότι αντιπροσωπεύει το ιδανικό της αρχαίας ελληνικής τέχνης.
thumb|left|150px|Χαρακτικό του [[Μαρκαντόνιο Ραϊμόντι]]
Τη δεκαετία του 1530 ο Μαρκαντόνιο Ραϊμόντι αποτύπωσε το άγαλμα σε χαρακτικό, του οποίου τα αντίτυπα διαδόθηκαν στην Ευρώπη επεκτείνοντας τη φήμη του. Το 1532 ο Τζιοβάννι Άγγελο Μοντορσόλι απεκατέστησε το αριστερό χέρι και το κάτω μέρος του δεξιού που έλειπαν. Οι προσθήκες αφαιρέθηκαν το 1924 αλλά επανατοποθετήθηκαν το 2001. To 1797 το άγαλμα ήταν από αυτά που μεταφέρθηκαν στο Παρίσι από τον Ναπολέοντα. Επιστράφηκε στο Βατικανό μετά τη πτώση του Ναπολέοντα. thumb|right|150px|Αδάμ και Εύα Ο Απόλλων του Μπελβεντέρε κατέχει σημαντική θέση στην ευρωπαϊκή τέχνη καθώς πάρα πολλά έργα επηρεάστηκαν από αυτόν. Χαρακτηριστικά είναι ο πίνακας Αδάμ και Εύα του Άλμπρεχτ Ντύρερ και το άγαλμα του Αντόνιο Κανόβα, Περσέας θριαμβευτής, που βρίσκεται επίσης στο Βατικανό.
Πηγές
Κατηγορία:Μυθολογικά αγάλματα Κατηγορία:Ελληνιστική τέχνη Κατηγορία:Εκθέματα στα Μουσεία Βατικανού
Κοινότητα Οίας
Η Κοινότητα Οίας είναι διοικητικό τμήμα της Σαντορίνης και σύμφωνα με το Σχέδιο Καποδίστριας αποτελείται από τα Κοινοτικά διαμερίσματα Οίας και Θηρασίας. Περιλαμβάνει, δηλαδή, το βόρειο τμήμα της Σαντορίνης και το νησί Θηρασία. Έχει πρωτεύουσα τον οικισμό Οία.
Σύμφωνα με την απογραφή του 2021 έχει συνολικά 1.141 κατοίκους.
Ίβιτσα Μαϊστόροβιτς
Ο Ίβιτσα Μαϊστόροβιτς  (γερμ.: Ivica Majstorović, γεν. 1981) είναι Γερμανός ποδοσφαιριστής με κροατική καταγωγή. Αγωνίζεται ως αμυντικός μέσος και ως κεντρικός αμυντικός, ενώ έχει ύψος 1,86 μ.
Βιογραφικά στοιχεία
Ο Ίβιτσα Μαϊστόροβιτς  γεννήθηκε στις 20 Σεπτεμβρίου 1981 στο Μόναχο της Γερμανίας από γονείς Κροάτες μετανάστες. Ξεκίνησε να παίζει ποδόσφαιρο σε παιδική ηλικία στα τσικό της Μπάγερν Μονάχου. Στη συνέχεια αγωνίστηκε στα παιδικά και εφηβικά τμήματα διαφόρων συλλόγων: Γκάρτενσταντ Τρούντερινγκ (SV Gartenstadt Trudering), Ρόζενχαϊμ, (TSV 1860 Rosenheim) και Ουντερχάχινγκ (SpVgg Unterhaching) ως το 2001.
Κοινότητα Οίας
Κοινοτικό διαμέρισμα Οίας
Το Κοινοτικό διαμέρισμα Οίας αποτελείται από τους οικισμούς Οία, Θόλος, Κολούμπος, Παράδεισος, Φοινικιά και τους όρμους Αμμουδιού και Αρμένης.
Ίβιτσα Μαϊστόροβιτς
Βιογραφικά στοιχεία
Το 2001 υπέγραψε επαγγελματικό συμβόλαιο στην Ουντερχάχινγκ, με την οποία αγωνίστηκε για έξι σεζόν: πέντε στη δεύτερη και μία στην τρίτη κατηγορία του γερμανικού πρωταθλήματος. Το 2007 υπέγραψε στον Πανιώνιο, όπου ήταν προπονητής ο συμπατριώτης του Έβαλντ Λίνεν. Έκανε ντεμπούτο στο πρωτάθλημα Α΄ Εθνικής στις 2 Σεπτεμβρίου 2007 και σχεδόν αμέσως πήρε θέση στη βασική ενδεκάδα.
Κοινότητα Οίας
Κοινοτικό διαμέρισμα Οίας
Σύμφωνα με την απογραφή του 2021 έχει συνολικά 1.141 κατοίκους, ενώ κατά την απογραφή του 1928, η περιοχή της Οίας είχε 1.416 κατοίκους.
Ίβιτσα Μαϊστόροβιτς
Βιογραφικά στοιχεία
Το καλοκαίρι του 2009 αποχώρησε με τη λήξη του συμβολαίου του από τον Πανιώνιο και συνέχισε την καριέρα του στον ΠΑΣ Γιάννινα, όπου παρέμεινε για μία σεζόν. Από το 2010 ως το 2012 αποτέλεσε ποδοσφαιριστή της Κέρκυρας. Τον Οκτώβριο του 2012 έμεινε ελεύθερος και μεταπήδησε στην Α.Ε.Λ. Καλλονής, που αγωνιζόταν στη Φούτμπολ Λιγκ, όπου όμως παρέμεινε για μόλις τρεις μήνες, αποχωρώντας τον Ιανουάριο του 2013 για την Αυστρία και την ΣΦ Μάτερσμπουργκ. Η αυστριακή ομάδα, στην οποία δεν αγωνίστηκε ξανά από τον Σεπτέμβριο του 2014 και μετά, τον αποδέσμευσε τον Ιανουάριο του 2015.
Ο Μαϊστόροβιτς επέστρεψε στη συνέχεια στην Ελλάδα και το καλοκαίρι του 2015 βρήκε νέα ποδοσφαιρική στέγη στην νεοφώτιστη στη Γ΄ Εθνική Α.Ε. Ηράκλειο, από όπου όμως αποχώρησε μετά από μισό χρόνο.
Κοινότητα Οίας
Κοινοτικό διαμέρισμα Θηρασίας
Σύμφωνα με την απογραφή του 2001 έχει συνολικά 268 κατοίκους, ενώ κατά την απογραφή του 1928, η περιοχή της Θηρασιάς είχε 657 κατοίκους.
Ίβιτσα Μαϊστόροβιτς
Βιογραφικά στοιχεία
Τον Φεβρουάριο του 2016 ο Μαϊστόροβιτς αποτέλεσε την πιο ηχηρή μεταγραφή της ΕΠΣ Αθηνών, ερχόμενος σε συμφωνία με τον Α.Ο. Βύρωνα, τον οποίο βοήθησε να ανέβει εκείνη τη σεζόν ως πρωταθλητής της Γ΄ ΕΠΣΑ στη Β΄ κατηγορία. Στον Α.Ο. Βύρωνα παρέμεινε για δύο χρόνια, συμβάλλοντας στην παραμονή στην κατηγορία και αποχωρώντας τελικά κοινή συναινέσει τον Ιανουάριο του 2018.
Κοινότητα Οίας
Κοινοτικό διαμέρισμα Θηρασίας
Κατηγορία:Σαντορίνη
Ίβιτσα Μαϊστόροβιτς
Πηγές
Κατηγορία:Γερμανοί ποδοσφαιριστές Κατηγορία:Γερμανοί κροατικής καταγωγής Κατηγορία:Ποδοσφαιριστές Πανιωνίου Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Α.Ο. Κέρκυρας Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΣΦ Μάτερσμπουργκ Κατηγορία:Ποδοσφαιριστές ΣπΦγγ Ουντερχάχινγκ
Ιωάννης Α΄ της Φουά
Βιογραφία
Ήταν γιος τού Αρσαμπώ των Γκραγύ υποκόμη τού Καστιγιόν & Γκρουσόν και της Ισαβέλλας των Φουά κόμισσας της Φουά.
Το 1399 υπογράφτηκε η συνθήκη τού Τάρμπες και σύμφωνα με αυτή οι γονείς του έλαβαν την κομητεία της Φουά, αλλά έπρεπε ο Αρσαμπώ να αποκηρύξει τους Άγγλους συμμάχους του και δύο γοί του να σταλούν όμηροι στη Γαλλική Αυλή, για να εξασφαλιστεί η διατήρηση των όρων της συνθήκης. Το 1406 ο Κάρολος ΣΤ΄ της Γαλλίας αναγνώρισε τον Ιωάννη ως κληρονόμο της κομητείας της Φουά. Ο Ιωάννης συμμετείχε σε διάφορες επιχειρήσεις κατά των Άγγλων: την πολιορκία τού Μπορντώ το 1404-05 και της έδρας τού Μπλαγιέ το 1406. Το 1409 συνόδευσε τον Μαρτίνο της Αραγωνίας στην εκστρατεία του στη Σαρδηνία εναντόν των Γενουατών, που έληξε με τη ναυμαχία τού Σανλούρι και επέστρεψε στο Φουά.
Η διαδοχή της Αραγωνίας
Το 1410 απεβίωσε ο Μαρτίνος, τελευταίος από τον Οίκο της Βαρκελώνης, χωρίς επιζώντα τέκνα και δύο πρίγκιπες προσπάθησαν να αξιώσουν τη διαδοχή: ο ανιψιός του Φερδινάνδος των Τραστάμαρα και η ανιψιά του Γιολάντα, σύζυγος τού Λουδοβίκος Β΄ των Βαλουά-Ανζού της Νάπολης. Ο πρώτος ήταν γιος της Ελεονώρας και ο δεύτερος ήταν γιος τού Ιωάννη Α΄ της Αραγωνίας· Ελεονώρα και ο Ιωάννης Α΄ της Αραγωνίας ήταν αδέλφια τού Μαρτίνου. Τότε η Βιολάντη, χήρα τού Ιωάννη Α΄ της Αραγωνίας, έγραψε στον Ιωάννη της Φουά το 1411, υποσχόμενη το Ροζάν και το Μαρτορέλ (περιοχές που είχαν κατασχεθεί από τον θείο του Ματθαίο κόμη της Φουά) αν η Γιολάντα διαδεχόταν στον θρόνο τον Μαρτίνο. Έτσι ο Ιωάννης έστειλε στρατό για συνδρομή στον Λουδοβίκο Β΄. Όμως υπερίσχυσε ο Φερδινάνδος Α΄ το 1412 με τον συμβιβασμό τού Κάσπε. Ωστόσο ο Ιωάννης κέρδισε τις απωλεσθείσες περιοχές με τον γάμο του με την Ιωάννα του Ουρζέλ, ανιψιά τού Μαρτίνου.
Πολέμησε με την Αραγωνία εναντίον της Καστίλης. Βοήθησε τον αδελφό του Πέτρο καρδινάλιο της Φουά & Αρλ να συντρίψει εξεγερμένους από την Αραγωνία.
Κόμης της Φουά
Το 1412 διαδέχθηκε τον πατέρα του και έγινε, όπως και εκείνος, συγκυρίαρχος της Φουά μαζί με την Ισαβέλλα. Το 1428 απεβίωσε η μητέρα του και ο Ιωάννης Α΄ έμεινε μόνος κυρίαρχος.
Το 11402 νυμφεύτηκε για πρώτη φορά με την Ιωάννα των Εβρέ, πρώτο τέκνο τού Καρόλου Γ΄ της Ναβάρρας, η οποία δύο μήνες μετά τον γάμο αναγνωρίστηκε διάδοχος της Ναβάρρας. Δεν απέκτησαν απογόνους και η Ιωάννα των Εβρέ απεβίωσε το 1413.
Κατά τον Εκατονταετή Πόλεμο ο Ιωάννης άλλαζε συμμαχία, μεταξύ των Άγγλων και των Γάλλων, κυρίως για προσωπικό του όφελος. Ακολουθούσε τη μεριά, που τού υποσχόταν περισσότερο πολιτικό και οικονομικό όφελος τη στιγμή εκείνη. Ως κυρίαρχος τού πριγκιπάτου στα Πυρηναία, κράτησε ουδέτερη στάση στον πόλεμο, όπως φαίνεται από τη φράση του "ούτε Άγγλοι, ούτε Γάλλοι".
Ο Ιωάννης έγινε κόμης τού Μπιγκόρ το 1415 με συμφωνία τού Βερνάρδου Δ΄ κόμη τού Αρμανιάκ. Ο τίτλος τελικά αναγνωρίστηκε από τον βασιλιά της Γαλλίας με επιστολή του το 1425, που καθόριζε οριστικά τη νέα θέση τού Ιωάννη. Ο βασιλιάς της Γαλλίας τον όρισε κυβερνήτη τού Δελφινάτου το 1416. Το 1425 ορίστηκε κυβερνήτης τού Λανγκεντόκ και έλαβε από τον βασιλιά τον τίτλο τού υποκόμη τού Λωτρέκ. Επίσης αγόρασε το Βισκουντσύ τού Βιλλεμύρ.
Αν και ο Ιωάννης πήρε το μέρος των Γάλλων την εποχή αυτή, δεν έλαβε μέρος στη μάχη τού Αζινκούρ, όπου ο Γαλλικός στρατός συνετρίβη από τις Αγγλικές δυνάμεις, τις οποίες καθοδηγούσε ο Ερρίκος Ε΄ της Αγγλίας. Ο Αρσαμπώ, αδελφός τού Ιωάννη, σκοτώθηκε στη μάχη. Ο Ιωάννης απεβίωσε το 1446 και τον διαδέχθηκε ο γιος του Γκαστόν Δ΄.
Οικογένεια
Νυμφεύτηκε πρώτα το 1402 την Ιωάννα των Εβρέ, κόρη τού Καρόλου Γ΄ της Ναβάρρας· δεν απέκτησαν απογόνους.
Το 1422 ο Ιωάννης Α΄ έκανε δεύτερο γάμο και νυμφεύτηκε την Ιωάννα ντ' Αλμπρέ, κόρη τού Καρόλου Α΄ κόμη τού Ντρε και είχε τέκνα:
Όταν απεβίωσε η Ιωάννα ντ' Αλμπρέ, ο Ιωάννης νυμφεύτηκε για τρίτη φορά, με την Ιωάννα τού Οίκου Βαρκελώνης, κόρη τού Ιακώβου Β΄ κόμη τού Ουρζέλ.
Από εκτός γάμου σχέσεις είχε φυσικά τέκνα:
Πηγές
Κατηγορία:Οίκος της Φουά
Thursday (τραγούδι)
"Thursday" είναι το τέταρτο σινγκλ των Pet Shop Boys και του Example από το άλμπουμ Electric, θα κυκλοφορήσει στις 4 Νοεμβρίου, σε CD, βινύλιο και σε ψηφιακή λήψη.
Ζωντανές εμφανίσεις
Εμφανίστηκε στην περιοδεία Electric tour.
Κωστάντζα Καρατσιόλο
Η Κωστάντζα Καρατσιόλο (ιταλικά Costanza Caracciolo), (γεν. 17 Ιανουαρίου 1990) είναι Ιταλίδα μοντέλο, ηθοποιός και παρουσιάστρια τηλεοπτικών εκπομπών.
Βιογραφία
Η Κωστάντζα Καρατσιόλο εκτός από το μοντέλινγκ έχει πάρει μέρος στην τηλεοπτική σατυρική εκπομπή του Canale 5 Striscia la notizia. Eπίσης εχει παίξει με μικρούς ρόλους σε κινηματογραφικές ταινίες.
Ιδιωτική ζωή
Στις 18 Νοεμβρίου 2018 απέκτησε την πρώτη της κόρη, την Στέλλα, η οποία γεννηθήκε στο Μιλάνο, από τον σύντροφό της Κρίστιαν Βιέρι. Στις 18 Μαρτίου 2019 το ζευγάρι παντρεύτηκε πολιτικά σε μια τελετή που πραγματοποιήθηκε στο Αφόρι, μια ιστορική συνοικία του Μιλάνου, στη Villa Litta. Στις 25 Μαρτίου 2020, γεννιέται η δεύτερη κόρη του ζευγαριού, η Ιζαμπέλ.
Χούμπερτ Σόνγκερ
Ο Χούμπερτ Σόνγκερ (γερμ. Hubert Schonger) (1897 - 1978) ήταν Γερμανός σκηνοθέτης, και παραγωγός. Ασχολήθηκε κυρίως με πολιτιστικές ταινίες, ταινίες για τη φύση, παραμύθια και λογοτεχνικές παραγωγές.
Βιβλιογραφία
Κατηγορία:Γερμανοί παραγωγοί ταινιών Κατηγορία:Γερμανοί σκηνοθέτες κινηματογράφου
Μπουμπουλίνα (αποσαφήνιση)
Ο όρος Μπουμπουλίνα μπορεί να αναφέρεται:
Δήμος Ιωαννιτών (πρόγραμμα Καποδίστριας)
Δήμος Ιωαννιτών είναι η επίσημη ονομασία του οργανισμού τοπικής αυτοδιοίκησης που περιλαμβάνει την πόλη των Ιωαννίνων και τα γειτονικά της χωριά, τα οποία προσαρτήθηκαν στο δήμο κατά τη δεκαετία του '90 ομαδοποιημένα σε δημοτικά διαμερίσματα.
Το 2011 καταργήθηκε με την εφαρμογή του Προγράμματος «Καλλικράτης» και εντάχθηκε στον νέο, διευρυμένο Δήμο Ιωαννιτών.
Σύμφωνα με την απογραφή του 2001, ο μόνιμος πληθυσμός του Δήμου Ιωαννιτών ανερχόταν σε 75.550 άτομα, εκ των οποίων οι 67.384 κατοικούν στην πόλη. Εάν στους παραπάνω αριθμούς προστεθούν οι φοιτητές του πανεπιστημίου και οι μόνιμοι κάτοικοι της πόλης που προτίμησαν να απογραφούν στα χωριά τους, ο πραγματικός πληθυσμός υπερβαίνει τους 100.000.. Επίσης, σύμφωνα με την τοπική Πολεοδομία η έκταση του δήμου είναι 46,6 χμ².
Εξωτερικοί σύνδεσμοι
*
(Ghost) Riders in the Sky
To (Ghost) Riders in the Sky, είναι τραγούδι κάντρι του 1948. Συνθέτης ήταν ο δασοφύλακας του εθνικού πάρκου Σταν Τζόουνς, ο οποίος εργάστηκε επίσης ως συνθέτης γουέστερν. Η αρχική έκδοση του 1949 είναι από τον Burl Ives. Από τότε έχουν ηχογραφηθεί εκατοντάδες εξώφυλλα. Παρόμοια με το τραγούδι τίτλου της τηλεοπτικής σειράς Rawhide ή τη θεματική μελωδία της γνωστής σειράς Western Bonanza, το (Ghost) Riders in the Sky είναι ένα από τα πιο γνωστά και πιο ερμηνευμένα crossover κομμάτια στη δυτική μουσική. Κατηγορία:Τραγούδια του 1948
Θηρασία (ποιητική συλλογή)
Θηρασία είναι ο τίτλος μιας από τις ποιητικές συλλογές που έγραψε ο Δημήτρης Βάρος μέρη της οποίας μελοποιήθηκαν από τον συνθέτη Γιάννη Μαρκόπουλο και περιέχονται στους δίσκους του "Τολμηρή Επικοινωνία" και "Ηλεκτρικός Θησέας". Τα τραγούδια ερμήνευσαν ο Παύλος Σιδηρόπουλος, οι «Νέοι Επιβάτες», η Μαρία Φωτίου, οι «Vox», το συγκρότημα "Μεθυσμένα Ξωτικά" κ.α. Πιό γνωστό από αυτά ο «Ηλεκτρικός Θησέας» με τον Π, Σιδηρόπουλο.
Ο ίδιος ο ποιητής σημειώνει στον πρόλογο: Έγραψα τη "Θηρασία" τα χρόνια 1979-1980 όταν οι Έλληνες έπαιρναν την απόφαση, με την πρώτη ευκαιρία, να στρίψουν το τιμόνι της χώρας στον "τρίτο δρόμο προς τον σοσιαλισμό". Είναι το δεύτερο μέρος μιας τριλογίας που άρχισε με την "Ανδρομέδα" και ολοκληρώθηκε με τη "Φρύνη" Η τριλογία αυτή ασχολείται με το πιο σημαντικό, μάλλον, πρόβλημα του σημερινού ανθρώπου ο οποίος παγιδευμένος σε μια ζωή έξω από τη φύση του αναζητά διεξόδους στο διάστημα με τη φαντασία του ("Ανδρομέδα") στην πολιτική με την ελπίδα του ("Θηρασία"), στις μικρές και μεγάλες προσωπικές του επαναστάσεις("Φρύνη").
Εκδόσεις Καστανιώτη (ISBN 960-03-2821-8)
•Αποσπάσματα: https://web.archive.org/web/20051101101046/http://www.varos.gr/
Κατηγορία:Νεοελληνικές ποιητικές συλλογές
Εμβατήριο του Αρχιδούκα Αλβέρτου
Εκτελέσεις του εμβατηρίου αυτού έχουμε από επίκαιρα της περιόδου του Γ' Ράιχ, όπως στην προπαγανδιστική ταινία Η Γερμανία ξυπνά! (Deutschland erwacht!) του 1933, όπου τα Τάγματα εφόδου παρελαύνουν υπό τους ήχους του εμβατηρίου, καθώς και στην παρέλαση για τα πεντηκοστά γενέθλια του Αδόλφου Χίτλερ, το 1939, κατά την έλευση των μηχανοκίνητων σωμάτων. Το εμβατήριο ακούγεται στο τέλος της ταινίας "Το Υποβρύχιο" (Das Boot), (εκτελείται από μία στρατιωτική μπάντα, καθώς το U-96 επιστρέφει στο λιμάνι του).
Παραπομπές
Κατηγορία:Εμβατήρια Κατηγορία:Πρωσία
Όσφρηση
Η Όσφρηση είναι η αίσθηση ταυτοποίησης ουσιών μέσω των πτητικών μορίων που εκλύουν. Άλλη αίσθηση ταυτοποίησης των ουσιών είναι η γεύση. Η διαφορά είναι ότι η γεύση λειτουργεί με την επαφή, αν και στον άνθρωπο είναι λιγότερο ανεπτυγμένη από την όσφρηση. Η ταυτοποίηση γίνεται από ειδικές νευρικές απολήξεις στο εσωτερικό της μύτης, οι οποίες στέλνουν το οσφρητικό μήνυμα στον εγκέφαλο. Αντίστοιχο όργανο της μύτης για κάποια έντομα είναι οι κεραίες.
Η όσφρηση μπορεί να πληροφορήσει για τη χημική σύσταση του περιβάλλοντος. Ο οργανισμός με βάση την εμπειρία του μπορεί να ταυτοποιήσει τι είναι αυτό που μυρίζει, αν είναι κάποιο θήραμα ή κάποιο αρπακτικό που δε βλέπει ή ακούει, αν είναι υπάρχει κάτι δηλητηριώδες ή φαγώσιμο στην περιοχή. Η ταυτοποίηση των ουσιών γίνεται από ειδικούς αισθητήρες που είναι νευρικές απολήξεις. Κατά την αναπνοή ή γενικά τη ροή αέρα σωματίδια από την ουσία αιχμαλωτίζονται από τους νευρικούς αισθητήρες και αυτοί ταυτοποιούν το σχήμα και το μέγεθος του σωματιδίου στέλνοντας την πληροφορία στον εγκέφαλο. Κάθε αισθητήρας μπορεί να ταυτοποιήσει έως και εκατό διαφορετικά σωματίδια. Γενικά, όσο μεγαλύτερη είναι η επιφάνεια με τους αισθητήρες, τόσο πιο ευαίσθητη είναι η όσφρηση.
Την όσφρηση των εντόμων εκμεταλλεύονται τα λουλούδια. Τα αρώματά τους προσελκύουν έντομα, όπως οι μέλισσες, για να βοηθηθούν στην αναπαραγωγή.
Αιμόρρους
Ο αιμόρρους (λατινική και επιστημονική ονομασία Haemorhous) είναι γένος στρουθιόμορφων πτηνών, που ανήκουν στην οικογένεια του σπίνου και την υποοικογένεια της καρδερίνας, τις καρδερινίνες. Καθώς υποδηλώνει η ονομασία του γένους, από τις αρχαίες ελληνικές λέξεις αίμα και ρους, μέρος του πτερώματός τους φέρει αποχρώσεις του κόκκινου, στο εμπρόσθιο μέρος, σαν να έχει κάποιος σταλάξει αίμα πάνω από την κεφαλή τους. Επειδή ζουν στη Βόρεια Αμερική, οι αιμόρροες είναι γνωστοί με την κοινή ονομασία αμερικανικός ροδόσπινος (αγγλ. American rosefinch).
Συστηματική
Υπήρξαν διαφορετικές ειδογενέσεις στην εξελικτική ιστορία των ροδόχρωμων σπίνων. Μία από τις πρώτες ομάδες που διαχωρίσθηκε ήταν οι πρόγονοι των βορειοαμερικανικών ειδών, που ξεχώρισαν στο μέσο της Μειόκαινης Εποχής (πριν από περίπου 14 έως 12 εκατομμύρια έτη) από τους πρωτο-ροδόσπινους.
Είδη
Το γένος Haemorhous περιλαμβάνει σήμερα τα εξής τρία είδη :
Από τα τρία αυτά είδη, τα δύο πρώτα είναι πιο στενοί συγγενείς μεταξύ τους, παρά με το τελευταίο είδος.
Παραπομπές
Αιμορρους
Κόσυνθος
Πηγές και πορεία του Κόσυνθου
Οι πηγές του Κόσυνθου βρίσκονται στην οροσειρά της Κεντρικής Ροδόπης και συγκεκριμένα στο ορεινό συγκρότημα της Κούλας και το όρος Ερύμανθος ή Χαϊντού. Μερικές από τις πιο μακρινές πηγές του, βρίσκονται μερικές εκαντοντάδες μέτρα από τα Ελληνο-Βουλγαρικά σύνορα. Εκβάλει μετά από 55 χιλιόμετρα στο βόρειο τμήμα της Βιστωνίδας λίμνης. Η λεκάνη απορροής του έχει έκταση 530 τ.χλμ. και περιλαμβάνει κυρίως την ορεινή περιοχή. Τα οικοσυστήματα και οι ζώνες βλάστησης που φιλοξενούνται στη λεκάνη απορροής του Κόσυνθου, περιλαμβάνουν μια ευρεία ποικιλία, από τις καθαρά μεσογειακές έως τις ζώνες ψυχρόβιων κωνοφόρων.
Ο Κόσυνθος αποτελείται από 3 κύριους κλάδους:
Το ρέμα Τσάι πηγάζει από τις νότιες πλαγιές του Γυφτόκαστρου (1.828 μ.) με πορεία νότια - νοτιοανατολική. Διασχίζει το χωριό Ρεύμα και αφού ενισχυθεί από τα υπόλοιπα ρέματα της κορυφής Κούλας (1.606 μ.) καταλήγει μετά από 21 χιλιόμετρα στη Σμίνθη. Στη Σμίνθη το Τσάι ενώνεται με το δεύτερο κλάδο, το ρέμα Κούλας που έρχεται από ανατολικά. Το ρέμα Κούλας πηγάζει από της ανατολικές πλαγιές της κορυφής Κούλας (κοντά στο χωριό Πάχνη) και μετά από διαδρομή 17 χιλιομέτρων καταλήγει και αυτό στη Σμίνθη, αφού πρώτα ενισχυθεί από το ρέμα της Μύκης. Το τμήμα ανάμεσα στα Ελληνο-Βουλγαρικά σύνορα και τα χωριά Ρεύμα - Ωραίο - Πάχνη, που περιλαμβάνει τον κύριο ορεινό όγκο της οροσειράς Κούλας, τη Χαϊντού, είναι μια από τις πιο απομονωμένες και δασώδεις περιοχές της Περιφερειακής Ενότητας Ξάνθης. Η περιοχή έχει υψόμετρο άνω των 1.000 μέτρων. Το μέσο ετήσιο ύψος βροχής είναι 714mm (χειμώνας 30%, άνοιξη 24%, καλοκαίρι 25%, φθινόπωρο 21%). Κάθε Δεκέμβριο, η περιοχή καλύπτεται από χιόνι. Το μεγαλύτερο μέρος των υδάτων του Κόσυνθου προέρχεται από αυτή την περιοχή. Τα ύδατα των ρεμάτων διασχίζουν μικρές κοιλάδες ή βαθιές ρεματιές με δασωμένες πλαγιές και εντυπωσιακούς σχηματισμούς ψηλών, απόκρημνων βράχων που ξεπετάγονται ανάμεσα από τα δέντρα, ενώ σε πολλά σημεία της κοίτης σχηματίζονται μικροί καταρράκτες και λιμνούλες.
Μετά τη Σμίνθη ο Κόσυνθος ρέει προς νότια κατεύθυνση. Μετά από 7 χιλιόμετρα, κοντά στο χωριό Λυκοδρόμιο, στην περιοχή Τριγώνου (στο 8ο χλμ. ΕΟ Ξάνθης - Δράμας), ο Κόσυνθος συναντιέται με τον τρίτο κλάδο από δυτικά. Πρόκειται για την Ποταμιά που πηγάζει από τις βόρειες πλαγιές του Αχλαδόβουνου (1.415 μ.).
Με νοτιοανατολική κατεύθυνση, ο Κόσυνθος διαρρέει την πόλη της Ξάνθης ανάμεσα στην Παλιά Πόλη και τη Συνοικία Σαμακόβου. Μετά τη Ξάνθη ο Κόσυνθος καταλήγει στη μεγάλη πεδιάδα της Βιστονίας, όπου η κοίτη του πλαταίνει πολύ. Μετά από τρία χιλιόμετρα, η κοίτη του περιορίζεται από αναχώματα. Η υπόλοιπη νοτιοανατολική πορεία του έως τη Βιστωνίδα είναι ευθύγραμμη, λόγω αντιπλημμυρικών έργων που έχουν λάβει χώρα. Στην πεδινή του διαδρομή (21 χλμ.) ενώνεται με αρκετά ρέματα που πηγάζουν από την Καμέρτζη (Μαυροπαίδι) (1.072 μ.) με κυριότερο τον Κυδωνέα (ή χείμαρρο των Κιμμερίων).
Κατά την πορεία του ο Κόσυνθος περνά από πολλά πέτρινα μεσαιωνικά γεφύρια, ενώ πολλοί πετρονερόμυλοι υπάρχουν στα απότομα ρέματα που συμβάλουν σε αυτόν.
Εκβολές Κόσυνθου
Τα ιζήματα και τα φερτά υλικά που μεταφέρει ο ποταμός Κόσυνθος, κατακάθονται στον πυθμένα του δέλτα και σχηματίζουν μια λεπτή γλώσσα άμμου που κάθε χρόνο επεκτείνεται βαθύτερα στη λίμνη Βιστωνίδα. Πριν από τα εκτεταμένα αντιπλημμυρικά έργα που έλαβαν χώρα τη δεκαετία του 1950 ο Κόσυνθος πλημμύριζε όλη την πεδιάδα της Βιστονίας και το νερό του χάνονταν μέσα στις καλλιέργειες και τις δασώσεις όχθες την Βιστωνίδας. Ο ποιητής Νίκος Καββαδίας σε επιστολή που στέλνει από την Ξάνθη το 1939, αναφέρει τον Κόσυνθο σαν:
Σε Βρετανικό χάρτη του 1833 η περιοχή του δέλτα του Κόσυνθου περιγράφεται ως "πυκνή ζούγκλα" (thick jungle). Η ροή των υδάτων του Κόσυνθου δεν είναι σταθερή.
Μυθολογία
Ο Κόσυνθος είναι ο ποταμός της Ξάνθης. Συναντιέται στην ιστορία με διάφορα ονόματα: Κοσσινίτης, Κόσσινθος, Κόσινθος, Κόσυνθος, Κουρού Τσάι (Ξηροπόταμος στα τουρκικά), Εσκιτσέ Τσάι (ποτάμι της Ξάνθης) ή Τσάι.
Με τον ποταμό Κόσυνθο, συνδέεται ο 8ος Άθλος του Ηρακλή, όταν ο Ευρυσθέας έδωσε εντολή στον Ηρακλή να φέρει ζωντανά τα Άλογα του Διομήδη. Ο Διομήδης ήταν γιος του Άρη και της Κυρήνης και βασιλιάς των Βιστόνων, πολεμικού λαού της Θράκης. Είχε στην κατοχή του τέσσερα άγρια ανθρωποφάγα άλογα που πετούσαν φλόγες από τα ρουθούνια τους και έτρωγαν σε χάλκινη πάχνη τους ξένους που έρχονταν στη Βιστονία. Τα άλογα είχαν γίνει άγρια γιατί έπιναν νερό από τον ποταμό Κοσσινίτη. Οι Στάβλοι του Διομήδη βρίσκονταν κοντά στο δέλτα του Κόσυνθου στη Βιστωνίδα. Ο Ηρακλής με το φίλο του Άβδηρο και άλλους συντρόφους του, αρμάτωσε ένα καράβι και έφτασε στη Βιστονία. Μετά από σύντομη συμπλοκή στους Στάβλους του Διομήδη κατάφερε να ελευθερώσει τα άλογα και τα μετέφερε στην παραλία. Εκεί, άφησε τον φίλο του Άβδηρο να τα φυλάει. Στη συνέχεια ο Ηρακλής συγκρούστηκε με το στρατό του Διομήδη, τον οποίο και σκότωσε με το ρόπαλό του. Επιστρέφοντας ο Ηρακλής στην παραλία, διαπίστωσε ότι τα άλογα κατέφαγαν τον Άβδηρο. Ο Άβδηρος τάφηκε στο σημείο εκείνο και ο Ηρακλής ίδρυσε την πόλη Άβδηρα προς τιμή του.
Ο Κόσυνθος και η Ξάνθη
Ο Κόσυνθος διασχίζει το ανατολικό τμήμα της πόλης της Ξάνθης περνώντας ανάμεσα από τη Συνοικία Σαμακόβου και το Πολυτεχνείο. Στη συνέχεια ο Κόσυνθος κατευθύνεται προς τον παλαιό σκουπιδότοπο της Ξάνθης και καταλήγει στην πεδιάδα. Παλαιότερα υπήρχε και δεύτερη κοίτη εντός της πόλης, που ξεκινούσε από το Σαμακώβ και διέσχιζε την πλατεία Ζωαγοράς (ο χώρος της Λαϊκής Αγοράς σήμερα). Ανάμεσα στις δυο κοίτες σχηματίζονταν η νησίδα "Καναράς", όπου βρίσκονταν τα σφαγεία και τα βυρσοδεψεία της πόλης. Η δεύτερη αυτή κοίτη επιχωματώθηκε το 1913 και έτσι δημιουργήθηκε ο σημερινός χώρος της Λαϊκής Αγοράς, το πασίγνωστο παζάρι της Ξάνθης.
Παραπομπές
Κατηγορία:Ποταμοί της Θράκης Κατηγορία:Γεωγραφία της Ξάνθης
Γραμμές Φραουνχόφερ
Στη φυσική και την οπτική, οι γραμμές Φραουνχόφερ είναι ένα σύνολο φασματικών γραμμών που πήραν το όνομά τους από τον γερμανό φυσικό Γιόζεφ φον Φράουνχοφερ (Joseph vοn Fraunhofer, 1787-1826). Οι γραμμές παρατηρήθηκαν αρχικά ως σκοτεινά χαρακτηριστικά σημάδια (γραμμές απορρόφησης) στο οπτικό φάσμα του ήλιου. Ο άγγλος φαρμακοποιός Ουίλιαμ Χάιντ Ουόλαστον ήταν το 1802 ο πρώτος που παρατήρησε την εμφάνιση διάφορων σκοτεινών χαρακτηριστικών γραμμών στο ηλιακό φάσμα. Το 1814, Φραουνχόφερ ανακάλυψε και αυτός ανεξάρτητα τις γραμμές και άρχισε τη συστηματική μελέτη και προσεκτική μέτρηση του μήκους κύματος αυτών των χαρακτηριστικών γραμμών. Τελικά, κατέγραψε πάνω από 570 γραμμές, και υπέδειξε τα κύρια χαρακτηριστικά τους γνωρίσματα με τα γράμματα Α μέχρι Κ, και τις πιο αδύνατες γραμμές με άλλα γράμματα.
Όταν αργότερα ανακαλύφθηκε από τον Κίρχοφ και τον Μπούνσεν ότι κάθε χημικό στοιχείο συνδεόταν με ένα συγκεκριμένο σύνολο φασματικών γραμμών, προέκυψε το συμπέρασμα ότι οι σκοτεινές γραμμές στο ηλιακό φάσμα προκλήθηκαν από την απορρόφηση από εκείνα τα στοιχεία στα ανώτερα στρώματα του ήλιου. Έτσι, έγινε δυνατός ο καθορισμός της χημικής σύστασης της αντίστοιχης περιοχής του ήλιου. Μερικές από τις χαρακτηριστικές γραμμές προκαλούνται επίσης από την απορρόφηση στα μόρια της γήινης ατμόσφαιρας. thumb|left|500px|Γραμμές Φράουνχοφερ
Κατηγορία:Φασματοσκοπία
Κωνσταντίνος Τσολάκης
O Κωνσταντίνος Τσολάκης (1915-1980) υπήρξε Δήμαρχος Καβάλας το διάστημα 1964-1967 και 1975-1978.
Βιογραφικά στοιχεία
Γεννήθηκε το 1915. Εξελέγη για πρώτη φορά στις εκλογές του 1964. Κατά την περίοδο της χούντας παύτηκε από δήμαρχος και εκτοπίστηκε. Στις αυτοδιοικητικές εκλογές του 1975 εξελέγη ξανά δήμαρχος, υπηρετώντας έως τις 31 Δεκεμβρίου 1978.
Πέθανε στο ΑΧΕΠΑ (Θεσσαλονίκη) σε ηλικία 65 ετών στις 25 Ιανουαρίου 1980, έπειτα από σοβαρό τραυματισμό του σε τροχαίο στο Πόρτο Λάγος και απανωτές χειρουργικές επεμβάσεις. Η κηδεία του έγινε στις 26 Ιανουαρίου δημοσία δαπάνη και σε κλίμα γενικού πένθους.
Παραπομπές
Κατηγορία:Δήμαρχοι Καβάλας
Fading Frontier
Το "Fading Frontier" είναι το έβδομο άλμπουμ των Deerhunter. Κυκλοφόρησε στις 16 Οκτωβρίου του 2015 από την 4AD. Είναι το πρώτο άλμπουμ των Deerhunter μετά το αυτοκινητιστικό ατύχημα του τραγουδιστή Bradford Cox. Το εξώφυλλο είναι μια φωτογραφία του John Divola με το όνομα "Zuma". Το άλμπουμ ανακοινώθηκε στις 16 Αυγούστου του 2015 και μια μέρα αργότερα κυκλοφόρησε το τραγούδι "Snakeskin", με το τραγούδι "Breaker" να ακολουθεί στις 15 Σεπτεμβρίου.
Κομμάτια
Όλα τα κομμάτια γράφτηκαν από τον Bradford Cox εκτός από το "Ad Astra" που γράφτηκε από τον Lockett Pundt
Παραπομπές
Κατηγορία:Άλμπουμ του 2015
Παγκόσμιο πρωτάθλημα χόκεϊ επί πάγου ανδρών
Το Παγκόσμιο Πρωτάθλημα χόκεϊ στον πάγο ανδρών είναι η γνωστότερη ίσως διεθνής διοργάνωση του χειμερινού αυτού αθλήματος. Διοργανώνεται από τη Διεθνή Ομοσπονδία Χόκεϊ επί Πάγου (IIHF). Από το 1920 μέχρι και το 1968, τα Παγκόσμια Πρωταθλήματα που συνέπιπταν με τους Χειμερινούς Ολυμπιακούς Αγώνες διεξάγονταν ταυτόχρονα με αυτούς. Από το 1990 είναι Παγκόσμιο πρωτάθλημα ανδρών. Στον τελικό της διοργάνωσης που διεξήχθη στη Λευκορωσία, στις 25 Μαΐου 2014, η Ρωσία κατέκτησε τον 5ο της τίτλο (και 27ο αν υπολογιστούν και οι νίκες της ΕΣΣΔ), νικώντας με 5-2 τη Φινλανδία στον τελικό του Μινσκ. Το χάλκινο μετάλλιο κατέκτησε η Σουηδία με νίκη επί της Τσεχίας με 3-0. Ο πιο πρόσφατος τελικός, του 2017, είχε νικήτρια ομάδα τη Σουηδία, που κέρδισε τον 10ο της τίτλο.
Δείτε επίσης
Κατηγορία:Χόκεϊ επί πάγου
Μπερενίς Μπεζό
Η Μπερενίς Μπεζό (Bérénice Bejo, 7 Ιουλίου 1976) είναι Αργεντινή ηθοποιός γαλλικής καταγωγής. Είναι ιδιαίτερα γνωστή για το ρόλο της Χριστιάνας στην ταινία A Knight's Tale του 2001 και της Πέπυ Μίλλερ στην ταινία Ο Αρτίστας (The Artist) του 2011. Για την ερμηνεία της στο ρόλο της Πέπι Μίλλερ, κέρδισε το βραβείο της καλύτερης ηθοποιού στα Βραβεία Σεζάρ και ήταν υποψήφια για το βραβείο της καλύτερης ηθοποιού υποστήριξης της Αμερικανικής Ακαδημίας Κινηματογράφου του 2011 (Βραβεία Όσκαρ). Από το 1996 οπότε άρχισε την καριέρα της, έχει παίξει σε πολλές κινηματογραφικές ταινίες, αλλά και στην τηλεόραση και στο θέατρο.
Αναφορές
Κατηγορία:Αργεντινοί ηθοποιοί Κατηγορία:Γαλλίδες ηθοποιοί κινηματογράφου Κατηγορία:Γαλλίδες ηθοποιοί βωβών ταινιών Κατηγορία:Βραβευμένες με Σεζάρ Α' Γυναικείου Ρόλου
Ουράνιος πόλος
thumb|285px|Διάγραμμα της κινήσεως του Βόρειου Ουράνιου Πόλου γύρω από τον Βόρειο [[Πόλος της εκλειπτικής|Πόλο της εκλειπτικής]] Οι ουράνιοι πόλοι, ο Βόρειος Ουράνιος Πόλος και ο Νότιος Ουράνιος Πόλος, είναι τα δύο νοητά σημεία στα οποία ο άξονας περιστροφής της Γης, εκτεινόμενος απεριόριστα, τέμνει την Ουράνια σφαίρα. Ο Βόρειος Ουράνιος Πόλος είναι μονίμως στο ζενίθ για έναν παρατηρητή που βρίσκεται στον Βόρειο Πόλο της Γης, ενώ ο Νότιος Ουράνιος Πόλος είναι μονίμως στο ζενίθ για έναν παρατηρητή που βρίσκεται στον Νότιο Πόλο. Καθώς η Γη περιστρέφεται γύρω από τον άξονά της, οι δύο ουράνιοι πόλοι εμφανίζονται ακίνητοι στον γήινο ουρανό, ενώ όλα τα άλλα σημεία της ουράνιας σφαίρας φαίνονται να περιστρέφονται γύρω τους, με ρυθμό μία πλήρη περιστροφή ανά αστρική ημέρα (23 ώρες 56 λεπτά και 4 δευτερόλεπτα).
Οι ουράνιοι πόλοι είναι και πόλοι του συστήματος των ουρανογραφικών συντεταγμένων, δηλαδή έχουν αποκλίσεις +90 μοίρες και −90 μοίρες (για τον Βόρειο και τον Νότιο Ουράνιο Πόλο, αντιστοίχως).